gulis Paatkatebe; Ostiacis Surgatensl])us Kaileli; ad Narym et 

 Ketam fl. Challeli. Tungusis ad Chatanga fl. Kokol. Samoje- 

 dis monticolis Hungito; Camaschinzis Kallao. Arinzis Kuje; 

 ad Kaas fl. Uja. Georgianis Tschumaela. Tangutis Bschelong. 



In Rossia non solum, sed etiam Sibiria omni, ad Lenam us- 

 que, locis caespite et humo tectis, etiam borealioribus vivit; tempe- 

 ratiores regiones attamen praefert, et ubique solito more sub caes- 

 pite fodit egestis per intervalla cumulis, et hybernaculum autumno 

 profundius, multa egesta terra, parat vel sub acervis foeni quaerit. 

 Aprica caeterum amat, nec tamen sylvas recusat. Pellis pro amu- 

 leto plebi, pectori adpensa, contra febres, et si virtute careat, etiam 

 in cineres redacta potatur. Ad Tanain et in Caucaso ad Cyrum om- 

 nem usque minus frequens est, quam Typhle. In Sibiria ulteriore 

 multo major europaea. 



Nota. Sibiricae et Rossicae aeque variant colore furvo seu mu- 

 rino et aterrimo; atrae quandoque gula, pectore, crisso, carpis cum 

 cano nitore fuscescentes. In atris, praesertim masculis, plerumque 

 striga per abdomen longitudinalis ferruginea. Observavi etiam va- 

 rietatem plane alham, circa ferrariam officinam Kuschvensem, et al- 

 bam cum intincto gryseo colore. Pondus sibiricis orientalibus saepe 

 quinque et fere sex unciarum; at citerioribus et rossicis biunciali 

 plerumque minus. Illis longitudo dodantalis. 



